# 大韩民国

|  |
| --- |
| **대한민국 大韓民國** |
|

|  |  |
| --- | --- |
|  |  |
| 国旗
 | 国徽
 |

 |
| 国家格言：使广大人类得益（널리 인간을 이롭게 하라）；弘益人间（홍익인간） |
| 国歌：爱国歌 (韩国) |
| **自然地理** （实际管辖区） |
|  |
| **首都** | 首尔（老底子叫汉城） |
| **最大城市** | - 首爾,**서울**：10,229,262人(1995年)
- 釜山,**부산**：3,813,814人(1995年)
- 仁川,**인천**：2,307,618人(1995年)
 |
| **面积 国土面积：99,274平方公里
* 水域率：0.3%
 |
| **时区** | 东九区 |
| **人民生活** |
| **官方语言** | 韩语 |
| **人口 总人口：47,278,952人（2005年11月）
* 人口密度：474人（2005年）/km2
 |
| **政治文化** |
| **国家领导人： 国家元首（总统）：文在寅
* 政府首脑（总理）：李洛淵
 |
| **主要节日** | - 独立日：1948年7月17日
 |
| **经济实力** |
| **货币单位** | 1韩元 (₩)=100钱 |
| **GDP** | 7875亿美元（2005年） |
| **人均GDP** | 16305美元（2005年） |
| **中央银行** | 韩国银行,한국은행 |
| **国家资料** |
| **国家象征** | - 国花：无穷花(木槿花),무궁화(목근화)
 |
| **国际域名缩写** | .kr |
| **国际电话区号** | 82 |
| 編輯 |

**大韩民国**（대한민국）是一个位于东北亚朝鲜半岛南许个国家。西南濒临黄海，东南是朝鲜海峡搭仔對馬海峽，东边畀東海包围。北面隔仔非军事区搭朝鲜民主主义人民共和国对峙。原来帮朝鲜民主主义人民共和国是同一个国家，脱离日本殖民统治仔，大韩民国勒1948年由原来大韩民国临时政府国会议长李承晚立国，搭朝鲜民主主义人民共和国分庭抗礼。

大韩民国简称**韩国**（한국），为仔搭朝鲜民主主义人民共和国区別，韩国人通常拿自家个国家称为“南韩”（남한），而拿朝鲜民主主义人民共和国称作“北韩”（북한）；而朝鲜民主主义人民共和国人老早通常拿自家国家叫“北朝鲜”（북조선），而拿大韩民国称为“南朝鲜”（남조선）。中华人民共和国勒朆搭韩国建交之前，一径拿大韩民国叫“南朝鲜”，1992年建交仔，已经改称“韩国”。香港搭台湾一直习惯拿大韩民国叫“韩国”或者“南韩”。日本也习惯称大韩民国为“韩国”（かんこく,罗马字：Kankoku），必过现在国内个朝鲜人有要求改用韩语发音，而弗是日语发音。

## 历史

韩国历史、大韩民国历史年表

## 政治

## 军事

实行普遍征兵搭招募志愿兵制。陆军搭海军陆战队服役期为两年半，空军搭海军为三年。总统为三军最高统帅。现有总兵力69.1万，其中陆军56万，海军6.8万，空军6.3万。预备役380万。2004年国防预算增长8%，占GDP3.2%。美国勒韩国有部队3.7万人。

## 行政区域

韩国行政图
韩国由8个道（도）、一个特別自治道（특별자치도）、一个特别市（특별시）和6个广域市（광역시）组成。

今日韩国最大之二个城市，一个是汉城、一个是釜山。

|  |  |  |  |  |  |  |  |
| --- | --- | --- | --- | --- | --- | --- | --- |
| 地域 | 名称 | 韩语 | 首府 | 人口 | 面积 | 二级行政区 | 号头 |
| 京畿 | 首尔特別市 | 서울 특별시 | 中区 | 9,853,972 | 606 | 25 区 | 1 |
| 京畿道 | 경기도 | 水原市 | 8,937,752 | 10,136 | 27市 4郡 20区 | 8 |
| 仁川广域市 | 인천 광역시 | 南洞区 | 2,466,338 | 958 | 8区 2郡 | 4 |
| 江原 | 江原道 | 강원도 | 春川市 | 1,484,536 | 16,536 | 7市 11郡 | 9 |
| 全罗 | 全罗北道 | 전라 북도 | 全州市 | 1,887,239 | 8,047 | 6市 8郡 2区 | 12 |
| 全罗南道 | 전라 남도 | 务安郡（南岳） | 1,994,287 | 11,956 | 5市 17郡 | 13 |
| 光州广域市 | 광주 광역시 | 东区 | 1,350,948 | 501 | 5区 | 5 |
| 庆尚 | 庆尚北道 | 경상 북도 | 大邱广域市 | 2,716,218 | 19,021 | 10市 13郡 2区 | 14 |
| 庆尚南道 | 경상 남도 | 昌原市 | 2,970,929 | 751 | 10市 10郡 2区 | 15 |
| 釜山广域市 | 부산 광역시 | 莲堤区 | 3,655,437 | 886 | 15区 1郡 | 2 |
| 大邱广域市 | 대구 광역시 | 中区 | 2,473,990 | 886 | 7区 1郡 | 3 |
| 蔚山广域市 | 울산 광역시 | 南区 | 1,012,110 | 1,056 | 4区 1郡 | 7 |
| 忠清 | 忠清北道 | 충청 북도 | 清州市 | 1,462.621 | 7,433 | 3市 8郡 2区 | 10 |
| 忠清南道 | 충청 남도 | 大田广域市 | 1,840,410 | 8,590 | 6市 9郡 | 11 |
| 大田广域市 | 대전 광역시 | 中区 | 1,365,961 | 540 | 5区 | 6 |
| 济州 | 济州特别自治道 | 제주특별자치도 | 济州 | 512,541 | 1,846 | 2市 | 16 |

## 地理

朝鲜半岛雪景
韩国位于朝鲜半岛南部。朝鲜半岛地处亚洲大陆个东北部，从北朝南延伸，全长1,100公里。韩国邻海搭太平洋最西部个海域交汇。朝鲜半岛北部搭中国、俄罗斯接壤，东部濒临東海，搭邻国日本隔海相望。除脱搭大陆相连个半岛之外，韩国还有3,000个大大小小个岛屿。

朝鲜半岛面积为222,154平方公里，差勿多搭英国或者罗马尼亚大小相当。其中45%，即99,000平方公里土地，为可耕地（弗包括已经开垦个土地）。像葡萄牙、匈牙利、爱尔兰一样，朝鲜半岛个山地大约占领土个三分之二。

长白山沿半岛朝整个東海海岸延伸。由于東海波浪冲击，东海岸形成一片悬崖峭壁搭岩石岛。西部搭南部坡度平缓，形成平原搭交关近海岛屿、小港湾。

朝鲜半岛有交关风景优美个山川，因此韩国人往往帮伊称作“锦绣江山”。最高个山峰是位于朝鲜搭中国接壤个白头山（长白山），海拔2,744米。白头山是一座活火山，山口形成了一个叫“天池”个大来交关个火山湖。白头山是韩国民族精神特别重要个象征，拨写进韩国国歌当中。

洛东江（长525公里）和汉江（长514公里）是半岛南部地区两条主要河流。流经韩国首都首尔(汉城)个汉江是古代王国发展生息搭沿江人民个生命线，如今则成为现代韩国人口密集个中部地区生命线。

## 经济

韩国个经济一直侪是由好几个财团家族垄断，经济规模学个是日本财团模式，崇尚“大”。搿星财团，侪勒到朝鲜战争之后建立个。勒1995年，当时全国四大财团分别是：现代集团、三星集团、大宇集团搭LG集团。弗过勒1997年发生个亚洲金融风暴之后，30家财团平均债务资产比率达到379.8%，国家原来个18个财团，只剩下来4个，但是渠俚到现在仍勒到主导韩国个经济发展，2005年韩国前十大公司净赚250亿美元。三星公司目前掌握韩国大约22％个出口值，每年缴8％个税金。韩国媒体一例用“三星王国”、“三星共和国”、“李健熙时代”等来形容三星集团对韩国经济个影响力。2005年韩国国民收入突破16000美元，勒“亚洲四小龙”里向超过台湾，韩国总统卢武铉曾经话过一句话：“到2010年，韩国要实现挺进世界贸易前八强个目标，开创国民收入两万美元个时代。”

1997年之后，韩国个企业获得重生，三星、LG、现代，变成全球知名品牌，三星更加打败索尼（Sony），成为全球电子界个第一把手。2004年韩国出口增长率达到31％。但是勒2004年，韩国低收入个“非正式”工人达到全国就业人口个37%，每3个工人里向就有1个是非正式工人，搿星非正式工人弗算勒失业率里，个咾韩国员工失业率统计数据远远低于台湾，大概有500万非正式工人是韩国经济高速发展个牺牲品。
贫富差距也是韩国个一大问题，成为韩国高度发展经济个阴影，越来越严重个通货膨胀使得韩国国民生活更加困难。个咾韩国政府面临个任务是解决产业发展失衡、贫富两极分化等其他社会问题。

## 人口

韩国人接近4728万人，全国为单一个韩族（朝鲜族），通用韩语（朝鲜语）。

从古到今，韩国人多数侪是信韩传萨满教。现今，韩国有26%信仰佛教，另外26%信仰天主教搭基督教。剩下来个或者弗信教，或者信韩传萨满教、道教、天道敎搭伊斯兰教。

## 文化

* 韩国个报纸：东亚日报、朝鲜日报搭韩国日报等。搿星报刊有弗少侪另外发行体育报，专门报道体育搭娱乐新闻。

**韩国全国假日**| 日脚 | 吴语名 | 备注 |
| --- | --- | --- |
| 01月01号 | 元旦,신정 | 新年头一日 |
| 农历正月初一 | 民俗日 | 沿袭自中国的节日，民俗日放3日假 |
| 03月01号 | 独立运动纪念日,삼일절 | 1919年3月1号大规模反抗日本统治独立运动周年纪念日 |
| 04月05号 | 植树节,식목일 | 当日全国各地植树造林 |
| 05月05号 | 儿童节,어린이 날 | 当日帮儿童举行各种庆祝活动 |
| 农历四月初八 | 浴佛节,석가탄신일 | 庙里向举行庄严仪式 |
| 06月06号 | 显忠日,현충일 | 全国勒搿日向阵亡将士献祭，勒首尔国立公墓举行纪念仪式 |
| 07月17号 | 制宪节,제헌절 | 纪念1948年颁布大韩民国宪法 |
| 08月15号 | 光复节,광복절 | 1945年8月15号，韩国从长达35年之久个日本殖民主义统治当中解放出来。 故日还是1948年大韩民国政府成立纪念日 |
| 农历八月十五 | 中秋节,추석 | 沿袭自中国的节日，是韩国重大节日之一，家家户户勒屋里祭祖或者到坟浪扫墓，夜来赏月，互致祝福 |
| 10月03号 | 开天节,개천절 | 纪念檀君勒公元前2333年建立第一个韩民族国家个一日 |
| 12月25号 | 圣诞节,성탄절 | 韩国基督教徒搭非教徒一道庆祝个节日 |

## 宗教

韩国人有信教个自由。古代从中国传进来个佛教，1784年从中国传进来个天主教，搭1885年从美国传进来个基督教（也称为**改新教**）是勒韩国起主导地位个三大宗教，有交关信徒，特别是基督教搭天主教还勒到扩展当中。同样 中国传进来个儒教作为支配大多数韩国人生活伦理，而仍占有一席之地。今朝个世界浪，比较之后得出，韩国是原来儒教文化圈当中受儒教影响最深个国家。

### 基督教

朝鲜战争结束仔，韩国基督教发展得交关快，信徒人数多年来爆炸性增长，一径到今朝，韩国个基督教徒大约有1800万人，勒总人口里向个比例达到39％，再拿天主教算进去就突破50%。韩国变成勒菲律宾、东帝汶之后个亚洲第三个以基督教为主导个国家。该个里向首尔是韩国改新教个大本营，渠个总人口个46%是改新教徒（天主教徒为17%），教堂林立，夜来交关霓虹灯个十字架是搿敦突出个景观之一。

现在韩国教会还勒到海外进行传教活动，而且争取成为世界顶大个传教国家。

基督教勒教育领域有重要影响。延世大学是韩国享有盛誉个常春藤盟校之一。

韩国基督教现在顶大个教派是属于灵恩派个五旬节派。

韩国顶大个基督宗派是韩国基督长老会。

另外，基督教个一个异端派别－－文鲜明个统一教扩展也蛮迅速。

### 天主教

1784年，有星儒家学者从中国北京带回转天主教信仰。初期（一径到大院君失势），因为搭朝鲜社会个传统价值观弗合，信徒受到过严重个迫害，有交关信徒殉道死亡。韩国个天主教圣徒人数居世界第四位。

现在韩国有天主教友500来万人（人口比例超过10%）。现在，韩国天主教会是世界浪成年人信仰皈依顶多个教会，年年有超过15万以上成年人进教。同时，韩国天主教会还向世界各国（甚至向缺少司铎个法国搭仔德国）派遣2400来名传教士。最近两届总统金大中搭卢武铉侪是天主教徒。

天主教西江大学也是韩国常春藤盟校之一，勒韩国社会享有盛誉。

## 勒韩国个中国人

勒韩国大约摸仔有30万中国人，里向作兴有25万是中国朝鲜族人，还有个5万是汉族人，大部分侪勒韩国做生活。

维基共享资源里向寻得着搭该篇文章搭界个多媒体资源：
**大韩民国 Korea.net - 政府网站进口
* 首尔市政府
* 青瓦台 档案，存勒互联网档案馆当中。（2006年10月7号） - 官方总统网站
* 国会 档案，存勒互联网档案馆当中。（2004年9月18号） - 官方议会网站
* 韩国国家统计局
* 朝鲜韩国译名手册 档案，存勒互联网档案馆当中。（2005年12月10号）
* 대한아이스하키협회 大韩冰球网
* 韩国地图 - WorldMapFinder 档案，存勒互联网档案馆当中。（2006年4月15号）